แคท อุ้มท้องโย้ตบ หยาด หน้าหงาย หวิดผ้าถุงหลุด ในละคร เรือนสายสวาท
 เรียกว่ากำลังท้องไส้จวนใกล้คลอด สำหรับสาว แคทรียา อิงลิช หรือ คุณหญิงตาบทิพย์ แต่ก็มิวายมาปรี๊ดแตกไม่เลิก ลุยตบนางเอกจอมวางแผนอย่าง หยาด-หยาดทิพย์ ราชปาล หรือ พุดจีบ ในละคร เรือนสายสวาท ทางสถานีโทรทัศน์ช่อง 8 ซะหน้าหงาย ชนิดที่เรียกว่าไม่ห่วงลูกในท้องเลยทีเดียว งานนี้ตัวแม่ปะทะตัวแม่จะแซ่บขนาดไหน เรามีเบื้องหลังมาฝากกันเรื่องราว คุณหญิงตาบทิพย์ (แคท) รู้จากปากลูกชายตัวเองว่า เจ้าคุณพิทักษ์อัครา (เขตต์) แอบเอาพุดจีบ (หยาด) เมียใหม่ของพ่อ มาอยู่ที่บ้านเดียวกัน ก็เกิดโมโหแรง เดินตามหาพุดจีบทั่วบ้าน จนเจอพุดจีบกำลังซักผ้าอยู่ เลยรีบเข้าไปตบตี ยิ่งเห็นสร้อยทองที่ท่านเจ้าคุณให้พุดจีบ ก็ยิ่งเกลียดมากขึ้นฉากนี้ถ่ายทำที่ เรือนไทยสายน้ำจามจุรี ท่ามกลางอากาศร้อนระอุ แต่นักแสดงก็สู้ไม่ถอย โดยเฉพาะแคท หยาด ที่ต้องใช้ทั้งอินเนอร์และแรง เพราะฉากนี้ต้องทั้งตบ ทั้งตี แค่คิดสองสาวบอกว่าแทบลมจับแล้ว เพราะงานนี้ถ้าไม่แรง ก็ไม่ใช่เรือนสายสวาทสิจ๊ะ ฮ่าๆ เริ่มซ้อมผู้กำกับประกาศิต กิ่งศักดิ์ เข้ามาจัดท่าทาง แคทที่ต้องลงแรงตบหยาดแบบจัดเต็ม ทั้งท่าที่ต้องคร่อมหยาด แถมเอาผ้าถุงที่หยาดกำลังซักฟาดใส่หยาดเต็มแรง ทั้งที่ท้องใหญ่ใกล้คลอด ผู้กำกับบอกถึงท้องก็ยอมไม่ได้ เป็นแค่เมียน้อยอย่ามาหยามเมียหลวงส่วนหยาดต้องแกล้งทำอ่อนแอโดนทำร้าย สายตาออเซาะ งานนี้หยาดบอกว่า ยากจังไม่ถนัดเลยค๊า อิอิเริ่มถ่าย หยาดกำลังซักผ้า เพื่อรอแคทมาเจอตามแผน ด้านแคทก็ลากสมุนจอย หลิน พร้อมลูกชายมาประกาศศักดาความเป็นเมียหลวง หยาดทำท่ากวนโอ๊ย ยั่วอารมณ์ และพยายามโชว์ซอกคอให้เห็นสร้อยทองที่ลายเหมือนกับแคท แคทเห็นสร้อย ปรี๊ดแตก ระเบิดลงตู้ม สับเท้าเข้าไปหาหยาดจิกหัว ตบชุดใหญ่ แต่ก็ต้องอึ้งที่เห็นสร้อยทองหยาดที่เหมือนชิ้นเดียวกับของตัวเอง เลยดึงสร้อยออกจากคอหยาดเต็มแรง พร้อมของขึ้น ตบหยาดหน้าคว่ำไม่พอ สาดน้ำซักผ้าใส่ตัว แถมด้วยผ้าที่เปื้อนผงซักฟอกฟาดไปที่หยาดเต็มแรง ทั้งหยาดและแคท ต่างผลัดกันรุกผลัดกันรับเต็มที่ ทั้งกลิ้ง ทั้งล้ม เปื้อนโคลนดิน ดีที่หนุ่มฟลุคเข้ามาห้าม ไม่งั้นงานนี้ไม่จบแน่ๆถ่ายเสร็จแคทรีบเข้าไปหา หยาด ถามว่าเจ็บไหม หยาดบอกไม่เจ็บจ้า แต่บอกตามตรงว่า ถ้ายังไม่สั่งคัต รับรองผ้าถุงหลุดกลางกองแน่ เอ้า ตบกันไม่แคร์เวิลด์ขนาดนี้ เบื้องหน้าจะแซ่บขนาดไหน ติดตามฉากนี้ได้ในละคร เรือนสายสวาท วันพุธที่ 29 มกราคม 2563 เวลา 18.40 น. ทางช่อง 8.
เรียกว่ากำลังท้องไส้จวนใกล้คลอด สำหรับสาว แคทรียา อิงลิช หรือ คุณหญิงตาบทิพย์ แต่ก็มิวายมาปรี๊ดแตกไม่เลิก ลุยตบนางเอกจอมวางแผนอย่าง หยาด-หยาดทิพย์ ราชปาล หรือ พุดจีบ ใน เรือนสายสวาท
เรือนสายสวาท,ละครช่อง 8,แคทรียา อิงลิช,หยาด หยาดทิพย์,คุณหญิงตาบทิพย์,พุดจีบ,นิยาย,ละคร